

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL mokinių nemokamo maitinimo kainų Klaipėdos miesto savivaldybės ir nevalstybinėse mokyklose nustatymo**

2023-01-30 Nr. AD1-151

Klaipėda

Vadovaudamasis Lietuvos Respublikos vietos savivaldos įstatymo 6 straipsnio 10 punktu, 18 straipsnio 1 dalimi ir 29 straipsnio 8 dalies 2 punktu, Lietuvos Respublikos socialinės paramos mokiniams įstatymo 15 straipsnio 3 dalies 2 punktu, Lietuvos Respublikos Vyriausybės nutarimo „Dėl Lietuvos Respublikos Vyriausybės 2014 m. lapkričio 5 d. nutarimo Nr. 1206 „Dėl socialinės paramos išmokų atskaitos rodiklių dydžių patvirtinimo“ pakeitimo“ 1 punktu:

1. Nustatau nuo 2023 m. vasario 1 d. vienos dienos nemokamo maitinimo kainą produktams įsigyti (įskaitant pirkimo pridėtinės vertės mokestį) Klaipėdos miesto savivaldybės ir nevalstybinėse mokyklose:

1.1. 1–4 klasių mokinio pusryčiams – 1,34 Eur;

1.2. priešmokyklinio amžiaus vaiko ir 1–4 klasių mokinio pietums – 2,18 Eur;

1.3. 5–12 klasių mokinio pietums – 2,39 Eur;

1.4. dieninėse vasaros poilsio stovyklose (pusryčiams, pietums, pavakariams) – 4,64 Eur.

2. Pripažįstu netekusiais galios Klaipėdos miesto savivaldybės administracijos direktoriaus 2022 m. rugpjūčio 1 d. įsakymą Nr. AD1-993 „Dėl mokinių nemokamo maitinimo kainų Klaipėdos miesto savivaldybės ir nevalstybinėse mokyklose nustatymo“ ir Klaipėdos miesto savivaldybės administracijos direktoriaus 2023 m. sausio 23 d. įsakymą Nr. AD1-101 „Dėl mokinių nemokamo maitinimo kainų Klaipėdos miesto savivaldybės ir nevalstybinėse mokyklose nustatymo“.

3. Nustatau, kad šis įsakymas skelbiamas Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės administracijos direktorius | Gintaras Neniškis |